Teatro Caio Melisso

Teatro Caio Melisso Italiako Spoleto udalerrian dagoen opera antzokia da. Bertan urtero antolatzen den Festival dei Due Mondi udako jaialdian opera emanaldiak egiteko egoitza nagusia da.

Antzokiak hainbat eraldaketa eta izen ezberdin izan ditu XVII mendearen amaieratik.  Teatro di Piazza del Duomo, Teatro della Rosa bezala ere ezaguna, 1667 inguruan eraiki zuten,  1749an eraberritua izan zen eta berriro ireki zen Nuovo Teatro di Spoleto izenarekin.  1817an  zaharberritu zuten eta Rossinik antzokia bisitatu zuen. Antzokia apurka-apurka erabilpenik gabe geratzen joan zen, eta XIX. mendearen erdialdean antzoki berri baten beharra sortu zen. 800 pertsonentzako lekua duen Teatro Nuovo 1854 eta 1864 artean eraiki zen aurrekontu publiko handiarekin.

Antzoki berria eraiki zen arren, zaharra mantendu egin zen, diseinua eta banaketa aldatuz. Teatro Caio Melisso izena jarri zioten, bertako idazle baten omenez, eta 1880an ireki zituen berriro ateak, hiru palko-maila eta galeria bat  duen 350 pertsonarentzako opera-antzoki gisa.

Bi opera-antzoki egoteak Gian Carlo Menotti erakarri zuen, honen ustez Spoletok xarma handia zuelako. Lehenengo Festival dei Due Mondi 1958an ospatu zen. Inaugurazioa ekainaren 5ean egin zen, Verdiren Macbeth antzeztuz, baina hain ezagunak ez diren edota ahaztuta dauden beste opera batzuek markatu zituzten lehen jaialdiak. Menottiren operez gain, denboraldia askotan garai eta estilo sorta zabala erakusten da.

 Erreferentziak 

 Kanpo estekak 

Kategoria:Italiako antzokiak
Kategoria:Italiako opera antzokiak
Kategoria:Opera antzokiak
Kategoria:Spoleto